ITD รายได้โต หนุนงบ Q2 พลิกกำไร 169 ลบ. ดันงวด 6 เดือนแตะ 416 ลบ.
ITD รายงานผลประกอบการไตรมาส 2/64 พลิกกำไร 169 ลบ. จากปีก่อนขาดทุน 156 ลบ. ส่วนงวด 6 เดือนแตะพลิกกำไร 416 ลบ. จากปีก่อนขาดทุน 486 ลบ.
16 ส.ค. 2564

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD รายงานผลประกอบการงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

โดยปัจจัยที่ส่งผลให้บริษัทพลิกมีกำไร เนื่องจากในหกเดือนแรกของปี 2564 บริษัทฯ มีรายได้จากการให้บริการรับเหมาก่อสร้าง การขาย และให้บริการ จำนวน 25,196 ล้านบาท เพิ่มขึ้นจากปีก่อนเป็นจำนวน 2,124 ล้านบาท ส่วนใหญ่เนื่องจากรายได้ของบริษัทย่อยและกิจการร่วมค้าบางแห่งเพิ่มขึ้น
นอกจากนี้ มีรายได้จากการขายและให้บริการในหกเดือนแรกของปี 2564 จำนวน 4,281 ล้านบาท เพิ่มขึ้นจากปีก่อนเป็นจำนวน 863 ล้านบาท ส่วนใหญ่เนื่องจากการให้บริการขุด-ขนถ่านหินโครงการเหมืองเพิ่มขึ้น